# SLOVENSKÝ JAZYK A LITERATÚRA

KRITÉRIA HODNOTENIA

*Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie,* ***ako aj usilovnosť, osobnostný rast,*** *rešpektovanie práv iných osôb, ochota spolupracovať a správanie žiaka podľa školského poriadku.*

*Prospech žiaka v jednotlivých vyučovacích predmetoch sa klasifikuje týmito stupňami (podľa metodického pokynu MŠ č.22/2011):*

1. *– výborný,*
2. *– chválitebný,*
3. *– dobrý,*
4. *– dostatočný,*
5. *– nedostatočný.*

*Stupeň 1 (výborný)*

*Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.*

*Stupeň 2 (chválitebný)*

*Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.*

*Stupeň 3 (dobrý)*

*Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.*

*Stupeň 4 (dostatočný)*

*Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.*

*Stupeň 5 (nedostatočný)*

*Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.*

*Ďalej viď. Metodický pokyn na hodnotenie žiakov základnej školy č.22/2011.*

# Hodnotenie žiakov s IVVP

*Pri hodnotení žiakov s IVVP postupujeme podľa Metodického pokynu na hodnotenie a klasifikáciu žiakov s vývinovými poruchami učenia v základných a stredných školách a podľa individuálnych vzdelávacích programov.*

Hodnotenie integrovaných žiakov sa bude zohľadňovať buď navýšením času pri písomnej forme (uprednostniť testovú formu s udaním možností) a zohľadnením hodnotenia v ústnej forme, prípadne úľavami na aktivite počas vyučovania. Pedagóg volí vždy ten spôsob hodnotenia žiaka, ktorý je najobjektívnejší v danom momente. Prihliada na možnosti a schopnosti žiaka, jeho potreby, zdravotný stav a oslabenia jednotlivých funkcií. Žiakovu snahu ocení, povzbudzuje ho a spolupracuje s ostatnými pedagógmi. Pedagóg môže kombinovať rôzne formy skúšania napr. písomné preverovanie vedomostí s následným ústnym doskúšavaním, poskytnutie otázok, okruhov skúšania, aby sa žiak mohol systematicky pripravovať atď.

Žiaci s IVVP môžu pri písomných prácach používať určené pomôcky (gram. tabuľky, prehľady skloňovania...).Vyučujúci zároveň redukuje množstvo požadovaných úloh v písomných prácach. Pri písaní kontrolných slohových prác hodnotí obsah aj pravopis len vtedy, keď si žiak mal možnosť pripraviť koncept doma.

Na podnet žiaka učiteľ alebo asistent môže pri písomných prácach individuálne prečítať dlhšie zadania úloh a zistiť či pochopil znenie (Nie povedať správnu odpoveď a opravovať mu chyby!). Pri písaní a čítaní je v jeho kompetencii poskytnúť mu fyzickú pomoc pri zorientovaní sa v texte, pri úprave.

Asistent podporuje, individuálne i skupinovo, žiacku prípravu na vyučovanie (príprava učebných pomôcok, pomoc pri kontrole domácej úlohy...).

# Postup pri hodnotení žiaka

Pri celkovom hodnotení sa pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. Stupeň prospechu sa neurčuje na základe priemeru klasifikácie za príslušné obdobie.

# HODNOTENIE V PREDMETE SLOVENSKÝ JAZYK A LITERATÚRA

*V rámci predmetu slovenský jazyk a literatúra sú hodnotené tieto zložky predmetu:* ***jazyk, sloh, literatúra a komplexné pracovné schopnosti žiaka****. Predmetom klasifikácie v predmete slovenský jazyk a literatúra a vyučovací jazyk a literatúra sú výsledky, ktoré žiak dosiahol v súlade s požiadavkami stanovenými v učebných osnovách a vzdelávacích štandardoch v rámci jednotlivých zložiek predmetu: jazyková, slohová a literárna zložka. Hodnotí sa schopnosť získať, upraviť, spracovať, používať a prezentovať vedomosti, zručnosti a návyky v konkrétnych situáciách, obsahová kvalita a jazyková správnosť odpovede, t. j. rozsah slovnej zásoby, gramatická správnosť, štylistická pôsobivosť a stupeň rečovej pohotovosti. V*

*písomnom aj ústnom prejave má žiak preukázať komplexnosť ovládania jazyka, mieru tvorivosti a celkovú vzdelanosť a kultúrnosť v miere vychádzajúcej z učebných osnov a vzdelávacích štandardov.*

Podkladom pre súhrnnú klasifikáciu predmetu na konci klasifikačného obdobia sú:

# známky z ústnych odpovedí (Ú)

Predmetom ústneho skúšania je preberané učivo v danom tematickom celku. Overuje a hodnotí sa priebežne nielen verbálny prejav a vedomostná úroveň žiaka (správnosť použitia odbornej terminológie), ale aj jeho samostatnosť a schopnosť aplikovať nadobudnutú sumu vedomostí pri riešení problémových úloh.

# známky z písomných prác (TP) a (KP),

Písomné skúšanie žiaka v predmete slovenský jazyk a literatúra má podobu písomných prác stanovených ŠkVP v súlade s požiadavkami stanovenými vo vzdelávacích štandardoch zo SJL.

1. čiastkové /cvičné/, overujúce resp. tematické – uskutočňujú sa prevažne po dobratí tematického celku, overuje sa nimi úroveň zvládnutia učiva v tematickom celku (v časovom limite cca 20 minút) a schopnosť aplikovať sumár vedomostí pri riešení tvorivých úloh v súlade s výkonovým štandardom. Tieto písomné práce môžu mať formu testu s možnosťou výberu odpovede, testu s otvorenou odpoveďou alebo práce s textom podľa pokynov. Práve táto forma overovania vedomostí sleduje cieľ – čítanie s porozumením.
2. kontrolné – preverujeme nimi vedomosti a zručnosti získané počas určitého časového úseku (vstupné, polročné, výstupné...), obsahujú učivo z viacerých tematických celkov (trvanie max. 40 minút).
3. domáce písomné práce – overuje sa nimi úroveň zvládnutia učiva v tematickom celku, sú hodnotené podľa platnej stupnice. Pozn. prvýkrát je nevypracovaná práca ohodnotená

„mínuskou“, druhýkrát je nevypracovaná práca ohodnotená známkou nedostatočný.

# Klasifikácia písomných prác

5.- 9. ročník:

100%-90% výborný

89%-75% chválitebný

74%-50% dobrý

49%-30% dostatočný

29%-0% nedostatočný

1. diktáty (pravopisné cvičenia) Stupnica hodnotenia:

0 – 1 chyba = výborný

2 – 3 chyby = chválitebný

4 – 7 chýb = dobrý

8 – 10 chýb = dostatočný

11 a viac chýb = nedostatočný

1. slohové písomné prejavy – sú posudzované a hodnotené podľa kritérií stanovených ŠPÚ: 1. Vonkajšia forma *(maximum 4 body)*
2. čitateľnosť, čistota textu - bez škrtania
3. dodržiavanie okrajov
4. dodržanie predpísaného rozsahu
5. prepis práce za daný čas

2. Vnútorná forma *(maximum 24 bodov)*

1. obsah *(maximum 4 body)*
2. kompozícia *(maximum 4 body)*
3. jazyk *(maximum 4 body)*
4. štýl *(maximum 4 body)*
5. pravopis *(maximum 4 body)*
6. celkový dojem *(maximum 4 body)*

# Hodnotiaca stupnica:

|  |  |
| --- | --- |
| **Známka** | **Body** |
| **1** | 28 – 25 bodov |
| **2** | 24 – 21 bodov |
| **3** | 20 – 14 bodov |
| **4** | 13 – 9 bodov |
| **5** | 8 – 0 bodov |